cyanic-selkie/wikianc huggingface dataset:
Echo state network
Echo state nett (ESN) er en type rekursivt nevralt nett med et tynt sammenkoblet (sparse) skjult lag. Forbindelsene mellom nodene i det skjulte laget blir satt tilfeldig og er uforandra under trening av nettverket.
Lisa Loven Kongsli
Lisa Loven Kongsli (født 23. september 1979 i Oslo) er en norsk skuespiller.
Marin Moloşag
Marin Moloşag (født 25. januar 1971 i Chişinău) er en moldovsk jurist og økonom, som siden 2009 har vært første visesentralbanksjef i Moldovas nasjonalbank.
Han har utdanning innen jus fra Moldova State University, der han var ferdig utdannet i 1993. Fra 1996 til 2000 tok han doktorgrad innen banklovgivning (banking law), ved samme universitet. I 2005 tok han i tillegg et økonomistudium ved International Institute of Management.
Moloşag begynte å jobbe i Moldovas nasjonalbank i 1992, som økonom i avdelingen for internasjonale finansinstitusjoner (International Financial Institutions Section - IFIS). Han overtok som leder for denne avdelingen i 1997. Fra 2000 til 2002 var han leder for sentralbankens Foreign Relations Division. Han ble utnevnt til visesentralbanksjef i 2002, en stilling han hadde fram til 2009. Med dette fikk han plass i sentralbankens styre. I 2009 ble han utnevnt til første visesentralbanksjef, med ansvar for koordinering av bl.a. pengepolitikk, forskning, markedsoperasjoner, rapportering og statistikk, samt integrasjon mot Europa. Han overtok da etter Cibotaru Victor, som leverte sin avskjedssøknad i november 2009.
Lisa Loven Kongsli
Kongsli er utdannet Art Director ved Westerdals Oslo School of Arts, Communication and Technology (2002) og skuespiller ved Lee Strasberg Theatre and Film Institute i New York og Los Angeles (2004–2007).
Hun har spilt i flere norske filmer, blant annet Fatso (2008) og Knerten (2009), men er best kjent for Turist (2014), regissert av Ruben Östlund. Hun har også spilt i flere TV-serier, blant annet Hvaler og Okkupert.
I mars 2016 ble det klart at hun skulle spille en birolle i den amerikanske filmen Wonder Woman som hadde premiere i 2017.
Echo state network
Det spesielle med systemet er at det eneste som trenes er vektene i det siste laget. Disse er ikke rekursive (har ingen løkker) så å trene seg fram til vektene i utputtlaget er et enkelt lineært problem. Samtidig får man den ønskede ikkelineære oppførselen i det skjulte laget.
Kham
Kham (Wylie-translitterasjon: Khams; tibetansk: ཁམས  ; kinesisk: 康; Pinyin: Kāng) er en av de tre regioner som sammen utgjorde det tradisjonelle Tibet (de andre to er Amdo og Ü-Tsang). I Republikken Kinas tid som hersker over hele Kina (1911–1949) ble det meste av området kalt Provinsen Xikang eller Sikang (西康省 Xīkāng Shěng), skjønt frem til 1939 var den et «særskilt administrativt distrikt», og først deretter ble den en kinesisk provins.
Echo state network
ESN brukes i dag spesielt til å jobbe med tidsserier og sanntids robotkontroll. Liquid-state machine er en lignende type nettverk og disse går gjerne under samlebetegnelsen reservoir networks. En måte å forstå nettverkets virkemåte er ved å se at det skjulte laget gjør en ikke-lineær mapping av inputdataene til et høydimensjonalt rom, representert ved verdien av nodene i det skjulte laget. Denne mappingen forenkler problemet med å finne enkle grenseflater, som så løses av trening av outputtlaget. På denne måten framstår ESNs virkemåte som overraskende lik den man finner hos support vector machines (SVM), en annen populær algoritme innen kunstig intelligens
Anders Talleraas
Anders Talleraas (født 4. februar 1946 på Brattværet på Smøla) er en norsk næringslivsleder og tidligere politiker (H). Han var innvalgt på Stortinget fra Møre og Romsdal 1977–1997 og Høyres parlamentariske leder 1989–1994.
Familiebakgrunn og yrkeskarrière
Han vokste opp i fiskeværet Brattværet på Smøla som sønn av verkstedeier Ole Talleraas og nattvakt Polly Johanne Holberg. Familien drev fiskemottak, poståpneri og landhandel på dampskipsbryggen i fiskeværet.
Etter examen artium i 1966 studerte han til sivilingeniør ved maskinlinjen ved NTH. Talleraas var avdelingsingeniør i Glamox AS i Molde 1973–1977. Han har siden vært bosatt i Molde, men hatt feriehus på Brattvær. Ved siden av og i tiden etter politikken har han vært involvert i etablering av virksomheter innen blant annet fiskeoppdrett, mekanisk verkstedindustri, forretningsrådgivning, eiendom og turisme. Talleraas var styreleder i Avinor AS 2002–2006.
Politisk arbeid
Talleraas er avholdsmann og meldte seg inn i IOGT som 15-åring. Som borteboende skoleelev stiftet han Tingvoll Unge Høyre i 1961, hvor han også var formann 1964–1966. Han var formann i både Kristiansund Unge Høyre og Møre og Romsdal Unge Høyre 1966–1967. Talleraas var viseformann i Molde Høyre og Møre og Romsdal Høyre 1975–1978 samt medlem av Molde kommunestyre og formannskap 1976–1978. Han var senere formann i Møre og Romsdal Høyre 1982–1984 og medlem av Høyres sentralstyre og arbeidsutvalg 1986–1994.
Han ble innvalgt på Stortinget fra Møre og Romsdal i 1977. I sin første periode satt han i Stortingets sjøfarts- og fiskerikomité, der han senere kom tilbake som leder 1983–1985, etter en tid som medlem i Stortingets finanskomité 1981–1983. Talleraas var leder i Stortingets finanskomité 1985–1989 og var en sentral medspiller i finanspolitikken for Kåre Willochs regjering. Han var parlamentarisk leder for Høyre 1989-1994. Han var medlem av Stortingets utenrikskomité 1989–1997, unntatt tiden som medlem av Stortingets forsvarskomité 1990–1993. Talleraas tapte renominasjon til Stortinget i 1996.
Talleraas ble i 2012 i Borgarting lagmannsrett dømt til seks måneders betinget fengsel for uberettiget å ha mottatt vel 2,6 millioner kroner i alderspensjon fra Stortinget.
Nenjiang (provins)
Nènjiāng (嫩江省, Nènjiāng shěng), også kjent som Nunkiang (Wade-Giles), var en provins opprettet i det nordøstre Kina i 1947. Arealet var på 67 034 km², befolkningen var på 3 308 906 innbyggere. Provinshovedstaden var Qiqihar.
Nenjiang lå langt nord i Mandsjuria, i et område som på den tiden den ble opprettet ikke var fullstendig militært kontrollert av Kuomintang-regjeringen. Det var kommunistene som dominerte. Dermed var den nye provinsen ikke noen særlig reell størrelse i landets administrasjon. Provinsen ble avskaffet av Folkerepublikken Kina i 1949 og ble da inkorporert i Heilongjiang.
Folkerepublikken avskaffet på denne tiden i alt ti provinser på lignende vis. De andre ni var Andong, Chahar, Hejiang, Liaobei, Rehe, Songjiang, Suiyuan, Xikang og Xing'an.
Østfold politidistrikt
Østfold politidistrikt var et politidistrikt som hadde hovedsete i Sarpsborg og betjente kommunene Aremark, Fredrikstad, Halden, Hvaler, Marker, Moss, Rakkestad, Rygge, Rømskog, Råde, Sarpsborg og Våler. Øvrige kommuner i Østfold hørte til Follo politidistrikt.
Politimester i Østfold var Steven Hasseldal.
Politidistriktet ble en del av Øst politidistrikt i 2016 i forbindelse med nærpolitireformen.
Landsforbundet for folkeavstemning
Landsforbundet for folkeavstemning var en norsk politisk organisasjon som ble stiftet i 1961. Formålet med organisasjonen var å få grunnlovsfestet adgangen til folkeavstemning i Norge.
Lisa Bonet
Hun er best kjent for rollen som Denise Huxtable i den The Cosby Show. I 1987 forlot hun serien for å spille i spinoff-serien A Different World, som fokuserte på Denise Huxtables liv på college. Samme år aksepterte hun en rolle i filmen Angel Heart, der hun spilte mot Mickey Rourke. Filmen ble regissert av Alan Parker. Hun kom tilbake til The Cosby Show, men mistet rollen i 1991 etter en konflikt. Siden har hun spilt i en rekke rett på video-filmer. I 1998 hadde hun en birolle i Enemy of the State med Will Smith, og i 2000 i High Fidelity. I 2003 spilte hun rollen som Queenie i Biker Boyz.
Landsforbundet for folkeavstemning
Allerede samme høst som stiftelsen av Landsforbundet ble det debatt om folkeavstemning i Norge, i forbindelse med spørsmålet om norsk medlemskap i Fellesmarkedet. Tanken om folkeavstemning ble i denne forbindelsen tatt opp av kommunister, tilhengere av Sosialistisk Folkeparti og medlemmer av Bonde- og småbrukarlaget, helt andre grupper enn dem Landsforbundet i utgangspunktet støttet seg til. I desember 1961 ga derfor Landsforbundets formann et intervju som kunne tolkes som om Landsforbundet var imot folkeavstemning i denne saken. Orientering kalte dem derfor «Landsforbundet mot folkeavstemning» i sitt julenummer samme år. I april 1962 støttet utenriks- og konstitusjonskomiteen en folkeavstemning om norsk medlemskap, men saken ble ikke aktuell før i 1972 (se Rådgivende folkeavstemning om tilslutning til EF 1972).
Landsforbundet fortsatte å eksistere som en perifer organisasjon, men er i dag oppløst.
Wang Yangming
Wang Yangming (kinesisk: 王陽明, pinyin: Wáng Yángmíng; født 1472 i Yuyao ved Ningbo i Zhejiang i Kina, død 1529), også kalt Wang Shouren, var en filosof, mandarin, kalliograf og general i Ming-dynastiets Kina. Han regnes som en av neokonfucianismens mest ledende filosofer, nesten på høyde med Zhu Xi (1130–1200) fra Song-dynastiets tider.
Han forkastet Zhu Xis rasjonalistiske dualisme og forfektet det syn at menneskets erkjennelse av god og ondt og dermed av sin egen natur (av sin lǐ) var en medfødt egenskap slik at den ble klart for mennesket som ved spontan inngivelse. Denne skoleretning innen neokonfucianismen er blitt gitt merkelappen den idealistiske skole eller yangmingismen (i motsetning til den rasjonalistiske skole).
Franz Ritter von Epp
Franz Xaver Epp, fra 1916 Ritter von Epp (født 16. oktober 1868 i München, død 31. desember 1946 samme sted) var en tysk offiser i Kaiserliche Armee, Reichswehr (fram til høsten 1923) og leder av frikorpset Freikorps Epp. Senere var han politiker, først i Bayerische Volkspartei og deretter i NSDAP. Fra 1933 til 1945 var han Reichsstatthalter (øverste administrative leder i Bayern).
Bakgrunn
Franz Epp var født i München som sønn av kunstmaleren Rudolf Epp og Katharina Streibel. Han gikk på skole i Augsburg, og gikk etter abitur på krigsskolen i München hvor han ble uteksaminert i 1898 som oberleutnant. Han deltok som frivillig i Kina i årene 1900–1901 under bokseropprøret, og deretter i perioden 1904 til 1906 som kompanisjef for 1. Feldsregiment under den blodige knusingen av Herero-oppstanden i Tysk Sydvest-Afrika. Mot slutten av denne perioden ble han forfremmet til hauptmann. Da han kom tilbake til Tyskland, tjenestegjorde han som kompanisjef og i stabsfunksjoner ved ulike avdelinger.
Første verdenskrig
Han ble i 1912 utnevnt til major og sjef for en bataljon da første verdenskrig brøt ut, samme år ble han utnevnt til oberstløytnant og sjef for et bayersk regiment ved vestfronten ved Saarburg i Frankrike. Fra midten av 1915 ble regimentet utplassert i Sør-Tyrol ved den italienske fronten. Senere samme år, ble de forlagt i det sørlige Serbia, mot den greske grensen, mens de i 1916 var tilbake på vestfronten. Fra høsten samme år, ble de utplassert i Romania under kampene ved østfronten. Etter korte opphold tilbake på vestfronten og den italienske fronten, deltok de i den tyske våroffensiven. Da krigen sluttet var han blitt utnevnt til oberst.
Toten fogderi
Toten og Hadeland fogderi (Totens og Hadelands Fogderie) var en administrativ enhet (fogderi) i Oplandenes amt fra 1764 da embedet ble skilt ut fra Hadeland, Toten og Valdres fogderi, og inngikk fra 1781 i Kristians amt. I 1815 ble Hadeland og Land overført til Valdres, Land og Hadeland fogderi, mens Fåberg og Gausdal ble overført fra Gudbrandsdalen fogderi, og embedet ble benevnt Toten og det sydlige Gudbrandsdal fogderi. I 1860 ble Fåberg og Gausdal overført til det nyopprettede Søndre Gudbrandsdalen fogderi og det resterende embedet fikk endelig navnet Toten fogderi.
Fogderiene i Kristians amt ble avviklet i 1909.
Geistlig inndeling i 1785
Totens og Hadelands Fogderi:
Herredsinndeling mot slutten av 1800-tallet
Toten fogderi:
Volund smed
Volund (norrønt Völundr, gammelhøytysk Walant/Wiolant, tysk Wieland, angelsaksisk Weland/Welund (i diktet Deor), engelsk Wayland) er en legendarisk mestersmed i germansk og norrøn mytologi.
Kildene og tradisjonene
Volund er bevitnet i norrøne kilder som Volundkvadet (norrønt Volundarkviða), et dikt i Den eldre Edda («Poetiske Edda»), og «Velent-tåtten» i Saga om Didrik av Bern. Legenden om Volund smed er også avbildet på den største av de gotlandske runesteiner.
I angelsaksiske kilder opptrer han i gammelengelske dikt som Deor, Waldere og Beowulf, og legenden er også avbildet på hvalbeinkisten Franks Casket som ble tilvirket en gang på 650-tallet. Det eneste tyske kilden er en omtale i Den store rosehagen (Der grosse Rosengarten), ett av diktene i Das Heldenbuch (eller Buch der Helden, «Heltenes bok»), en gruppe heltedikt fra 1200-tallet med motiver av historisk eller legendarisk opprinnelse. I Frankrike var Volund kjent som Galans, Galant eller Galland, og på latin som Guielandus eller Galannus. Ifølge Gaston Paris testet Karl den store ut tre sverd fra Volund (Galant d’Angleterre) mot stål. Sverdet Cortain bet i stålet, men spissen knakk, og Ogier fikk dette. De to andre sverdene, Almace og Durendal, ble gitt til Turpin og Roland.
Den germanske legenden om den kunstneriske smeden har også paralleller i andre legender og mytologier. Den finnes i antikkens greske gud Hefaistos (i romersk mytologi het han Vulkan), en populær gud, hjelpsom og rettferdig, den som smidde gudenes våpen, deriblant lyn for Zevs. Innenfor samme tradisjon er det greske sagnet om Daidalos (navnet betyr «dyktig arbeider», av verbet δαίδαλλειν = å arbeide ), en håndverker så hendig at bildene hans ble levende. Daidalos lagde vinger til seg selv og sin sønn Ikaros, slik at de kunne flykte fra Kreta.
Volunds nådeløse hevn på kongen Nidud minner om den greske myten om Tantalos som stjal gudenes gull og ble slengt ned i underverdenen. Hans dyktighet som håndverker og gullsmed gjør ham til en parallell til Seppo Ilmarinen, mestersmeden i det finske nasjonaleposet Kalevala, født en natt av jomfruen Iro, men allerede samme morgen en utlærd smed.
Den norrøne tradisjonen
Volund smed kom østfra og var sønn av en finsk konge, synir finnakonungs, kanskje en henspilling på samisk eller trolsk avstamning. Han blir kalt for «alvedrotten», at han hersket over alvene. Han hadde to brødre, Egil og Slagfinn. Brødrene bygde seg hus i Ulvdalar ved Ulvsjø. Her gikk de på ski, jaktet og smidde enestående gjenstander. En dag kom de over tre kvinner som satt ved stranden og spant lin. De tre kvinnene var valkyriene Ladgunn Svankvit, Hervor Alvit og Olrun. De to første var døtrene til kong Lodve, og den siste av kong Kjar i Valland.
De tok kvinnene til sine ektemaker og levde sammen med dem i syv-åtte år, men brått forsvant kvinnene: «fløy de bort for å besøke sine valplasser og kom ikke tilbake». Brødrene lette etter dem: Egil dro østover etter Olrun, Slagfinn dro sørover etter Svanhvit, mens Volund ble igjen, smidde forseggjorte smykker og magiske våpen, og 700 nøyaktige kopier av den ringen Alvit hadde gitt ham. Hun skal ha fått en sønn med ham, Heime, og i begge versjoner etterlot hun Volund en magisk ring da hun dro. Ingen av brødrene fant igjen sine kvinner, men Volunds vakre smykker trakk til seg kong Nidud i Svitjods oppmerksomhet. Han holdt Volund fanget på en holme nær et sted som het Sævarstad, etter å ha skåret over senene i beina hans så han ikke lenger kunne gå. Her måtte han smi kostbare smykker for kongen og hans familie. Den magiske ringen som Alvit hadde gitt ham, ga Nidud til sin datter. Ringen hadde den evne at den som bar den, kunne fly.
Etter en tid kom kongens to sønner til holmen for å beundre smykkene. Volund slo dem i hjel. Av hodeskallene deres tilvirket han sølvskåler for kongen, av deres øyne lagde han edelsteiner til dronningen og av deres tenner spenner til kongens datter Bodvild (Bodil). Da Bodvild tok Alvits ring til ham for å få den reparert, tok han ringen, drakk henne under bordet og lå med henne, slik at hun ble med barn, deretter avslørte han sine ugjerninger for kongen. Deretter forsvant han opp i himmelen på vinger han selv hadde smidd, men det var Alvits magiske ring som gjorde det mulig å fly.
Volund smidde også det mytologiske sverdet Gram, også kalt for Balmung og Nothung, som Sigurd Fåvnesbane brukte for å drepe dragen Fåvne, og den magiske ringen som Torstein vant i sagaen Torstein Vikingssons saga.
En folketradisjon på Sørlandet nevner Vidrik Verlandsson, sønn av Volund smed (Volund stavet Velent/Verland) og en kongedatter. Vidrik skildres som en av kjempene til Didrik av Bern i den norrøne fortellingen Didrikssagaen fra 1200-tallet. En holme kjent som Vidringsholmen kan være et stedsnavnbevis på denne koblingen i Lyngdal. «Gårdsnavnet Vidringstad i Kvås kommer av samme navn – og det kan tidligere ha eksistert sagn om at dette var Vidrik Verlandssons gård».
Den angelsaksiske tradisjonen
Volund smed, her Weland smith, smidde også ringbrynjen som Beowulf bar, i henhold til linjene 450-55 i det episke diktet av samme navn:
I nyere tid
I 1898 oppførte Det Kongelige Teater Holger Drachmanns drama på vers, Vølund Smed (1894). Stykket om smedens kjærlighet til valkyrien Hervør-Alvilde, hans fangenskap hos kong Nidung, drap på kongens sønner og mishandling av kongedatteren, ble oversatt til fransk (1900) og tysk (1904), men innfridde ikke Drachmanns håp om europeisk teaterberømmelse. Hitler var en stor beundrer av Richard Wagner, og gjorde et mislykket forsøk på å skrive en opera bare noen måneder etter at han begynte å ta pianotimer. Bare et ark av operaen er bevart av ungdomsvennen August Kubizek. Tittelen var «Vølund smed».
Eksterne lenker
فولند (المعلم ومارغريتا) וולנד Woland
The Riot
The Riot er en amerikansk stumfilm fra 1913, regissert av Mack Sennett.
Handling
Når en ung kvinne som leverer kostbare plagg mister dem, blir sjefen hennes - en jødisk klesprodusent - irritert. Det bryter snart løs en konfrontasjon, og det sprer seg til hele nabolaget med murstein-kasting.
Politiet får alt for mye å gjøre på grunn av alt bråket, så både brannmenn og en gruppe soldater blir kalt inn.
Ottar Kaldhol
Ottar Kaldhol (født 30. september 1946 i Ulstein i Møre og Romsdal) er en norsk politiker (Ap). Han var stortingsrepresentant for Møre og Romsdal i perioden 1993-1997 og var vararepresentant i periodene 1989–1993, 1997–2001 og 2001–2005.
Kaldhol var ordfører i Ulstein i 1987–1991 og 1991–1993. Han var medlem av fylkestinget i Møre og Romsdal for Arbeiderpartiet fra 1979 til 1987, der var han medlem av Næringsutvalget og i den siste perioden formann i Næring og Sysselsettingstyret (DU- utvalget).
Han var leder i Møre og Romsdal Arbeiderparti 1998–2001, og leder i Ulstein Arbeiderparti 2006–2016. Han var nestleder i Forbundet for Ledelse og Teknikk fra 1999 til 2003.
Simon Helg
Simon Tomas Helg (født 10. april 1990) er en svensk fotballspiller som spiller for IF Brommapojkarna.
Helg har tidligere spilt for Hammarby IF og GIF Sundsvall i Allsvenskan, Åtvidabergs FF i Superettan, samt landslagsfotball for aldersbestemte lag for Sverige.
Salpeterhulene i Laojun Shan
Salpeterhulene i Laojun Shan (老君山硝洞遗址; pinyin: Laojun Shan xiaodong yizhi) fra Ming- og Qing-dynastiene ligger i Laojun Shan, et fjell i byfylket Jiangyou i den kinesiske provinsen Sichuan. I 2003 avdekket man i og rundt storkommunen Zhonghua (重华镇) en rekke steder der det ble produsert våpenkrutt. Storkommunen omtales nå som «skytekruttets vugge» (火药之乡; Huǒyào zhī xiān). Siden 2006 har disse stedene vært oppført på Folkerepublikken Kinas liste over kulturminner.
Bjørn Jens
Bjørn Jens Kristiansen (født 1. juli 1958, død 26. mai 2023) var en norsk musiker. Han benyttet Bjørn Jens som artistnavn.
Bakgrunn
Han vokste opp i Sandnessjøen på Helgeland. På 1970- og 1980-tallet var han en habil fotballkeeper som voktet målet i 3. divisjon for Sandnessjøen IL og Mosjøen IL i mange sesonger. Før han slo gjennom som musiker var han sjømann i utenriksfart, som mange av hans låter bærer preg av.
Musiker
Kristiansen spilte i band fra 1976. Fra slutten av 1980-tallet livnærte han seg som trubadur.
Han debuterte med albumet Mackøl og måsegg i 1988. Siden den gang ga Kristiansen ut mange album. Tekstene strekker seg fra dype tekster om alkoholiker­barns problemer og det ensomme livet som sjømann, til lystigere viser om kvinnfolk, fest og god stemning.
I november 2008 ble Ukrutt utgitt på CD og historien(e) om Bjørn Jens kom i bokform. Gongstein forlag hadde allerede våren 2007 engasjert fotograf og forfatter Inge Ove Tysnes til å skrive historien. Boka har tittelen Her er Bjørn Jens. I juli 2008 feiret Bjørn Jens 50-årsdagen sin på sin egen Storøya-festival.
Artabanes V av Partia
Artabanes V (også kjent som Ardavan V; partisk: 𐭍𐭐𐭕𐭓; latin: Artabanus) var konge av Partia i tiden ca. 208 til 224 e.Kr. Han var en yngre sønn av Vologases V som døde i 208. Med ham ble det 400 år lange kongerekken i Partia avsluttet. Kriger med Romerriket og nomadiske stammer hadde svekket akamenidedynastiet i Partia, og det bukket under for den persiske vasallen Ardasjir i sørvestlige Iran i april 224, som da etablerte et nytt Perserriket, styrt av et sassanidedynastiet.
Bakgrunn
Artabanes IV var en yngre bror av Vologases V som hadde forsøkt i 193 å gjenerobre Mesopotamia da Romerriket var splittet i enda en innbyrdeskrig, men ble slått tilbake da general Septimus Severus gikk til motangrep. I 198 ble Ktesifon erobret og enorme krigsbytter ble brakt til Roma. Konsekvensene av plyndringen var alvorlig for Partia. Økonomien ble knekt, misnøyen spredte seg blant stormennene, og kongens autoritet var ble kraftig svekket.
Artabanes gjorde opprør mot sin bror i 208, og fikk snart overtaket da han erobret Media. Vologases synes å ha mistet kontrollen over den største delen av riket, og hadde kun Babylonia igjen fram, som han beholdt fram til 228.
Krig med Roma
Den romerske keiseren Caracalla aktet å dra fordel av denne innbyrdeskrigen for selv å erobre Østen slik hans helt og forbilde Aleksander den store hadde gjort. Åpenlyst etterlignet han Aleksanders personlige stil, og i sin plan for å invadere Partia, besluttet han å utstyre sin hær på 16 000 menn lik de makedonske falankser, det vil si tunge infanterister (hoplitter), bevæpnet med skjold og lange spyd eller sarissa, og til tross for den romersk hæren allerede hadde gjort falanksen til en foreldet taktisk formasjon. Han angrep partierne i 216, krysset Tigris, ødela byer og herjet gravene i Arbela, men da Artabanes rykket fram i spissen for sin hær, manglet den romerske keiseren Aleksanders mot og dristighet og trakk seg tilbake til Carrhae (Harran i dagens sørlige Tyrkia) hvor romerne i 53 f.Kr. hadde blitt kraftig beseiret av partierne. Etter å ha stoppet opp den 8. april 217 for å urinere kom en forsmådd romersk soldat ved Justin Martialis og stakk ham til døde. Etter to eller tre dager erklærte Macrinus, prefekt av pretorianergarden, seg som ny romersk keiser med støtte fra den romerske hæren.
Macrinus møtte partierne i slag ved Nisibis (dagens Nusaybin), men ble beseiret. Han inngikk øyeblikkelig en fredsavtale med Artabanes hvor han oppga alle romerske erobringer, leverte tilbake alt krigsbytte, og betalte en stor krigsskatt.
I Susa ble det funnet en stele som viser kongen som gir maktens ring til satrapen Khwasak. Stelen er datert til 215 ved den partiske teksten og indikerer sannsynlig at byen på denne tiden var direkte eller indirekte underlagt det partiske riket.
Strid for overherredømme i Iran
På omtrent samme tid hadde Ardasjir, i utgangspunktet en lokal hersker i byen Estakhr (i dagens sørlige Iran) i 206, og erobret provinsen Fars i 222, og deretter fortsatte sine erobringer i selve Persia og området Karmania. Denne økte ekspansjonen tiltrakk seg bekymringene til Partias hersker Artabanes. Han beordret sin vasall, herskeren av Khuzestan (område i vestlige Iran), om å konfrontere Ardasjir. Det var imidlertid Ardasjir som sto igjen som seierherre av denne konfrontasjonen.
I 224 ble Artabanes selv tvunget til å invadere Fars, rett øst for Khuzestan, for å møte Ardasjir. Sistnevnte vant det første slaget, men det var tunge tap på begge sider. I det andre slaget fikk partierne enda større tap, og Ardasjir sto igjen som seierherre. Deres hær møttes på nytt i et endelig slag ved Hormozgan, nær dagens by Bandar Abbas i sørlige Iran og ved Persiabukten. I denne striden ble den partiske hæren fullstendig utryddet, og Artabanes selv ble drept. Nederlaget avsluttet et 400 år langt styre til arsakide-dynastiet. Ardasjir etablerte et nytt persisk imperium kalt Sasanideriket.
Ceratophyllus caliotes
Ceratophyllus caliotes er en art som hører til ordenen lopper (Siphonaptera). Som andre lopper er de parasitter som lever i bolene eller reirene til varmblodige dyr. Lopper regnes til de vingede insektene til tross for at alle artene er helt vingeløse.
Utseende
Familien Ceratophyllidae som arten tilhører, er gjerne brunrøde eller mørkbrune lopper med avlang kroppsform, flattrykt fra sidene. De er gjerne middelsstore lopper.
Liv og utvikling
Familien Ceratophyllidae suger blod fra gnagere og fugler. Man antar at familien opprinnelig gikk på gnagere (ekorn og beslektede grupper), men hoppet over på fugler på et senere tidspunkt. Som vanlig hos lopper lever larvene av avfall, hudrester og de voksne loppenes avføring, mens de voksne insektene er blodsugere.
Utbredelse
Arten er bare funnet i Europa.
Lǐ (neokonfucianisme)
理 Lǐ ( 理 ) er et filosofisk konfuciansk begrep som ble utviklet under Song-dynastiets neokonfucianisme, da konfucianismen tok opp i seg noen nye elementer fra både taoisme og buddhisme.
Forvirrende nok har konfucianismen to begreper som lyder lǐ, med hver sin innholdsbestemmelse. Det er det yngste som denne artikkelen handler om. Det andre begrepet lǐ ( 礼, tradisjonelt tegn: 禮 ) som griper tilbake til konfucianismens opphav, behandles i egen artikkel. Det neokonfucianske Lǐ gjengis gjerne som «det ytterste prinsipp». Det står i relasjon til qì. Det er lǐ som i denne relasjonen fastsetter alle tings egentlige natur, mens qì er den substansen som får sin form under innflytelse fra lǐ. Prinsippet gjelder både for menneskelig adferd som for prosesser i naturen.
Det var den neokonfucianske filosofen Zhu Xi (1130–1200) som i særlig grad formet forståelsen av begrepet. Zhu Xis filosofi tok utgangspunkt i den naturlige verden, men hadde også moralske implikasjoner. Lǐ eksisterer i mennesket, og heri ligger menneskets evne til det gode. Men ikke alle mennesker makter å virkeliggjøre dette gode, la lǐ gi det gode form, fordi deres qì kommer i veien. Ennskjønt qì gir menneskets dets fysiske form, kan det virke hemmende eller blokkerende for dets sanne menneskelige natur. Dermed beveger qì oss til å handle galt og forhindrer oss fra å erkjenne hvorfor våre gjerninger er gale eller onde. Men heldigvis er det ved en prosess av selvgranskning og selverkjennelse mulig for menneskets å erkjenn sin egen lǐ og dermed unngå dårlig oppførsel.
Zhu Xi sammenligner et sted lǐ (menneskenaturen) med en perle og qì (materien) med en vannpytt. Han ser for seg at perlen befinner seg nede i vanndammen, og sier at vannets beskaffenhet – om det er klart eller om det er grumsete – avhenger av betrakterens dygd og erkjennelse. Uvitende eller onde mennesker kan ha den samme natur (lǐ) som de kloke og god, men deres qì er annerledes. For de vise er qì likesom rolig og klart vann som muliggjør lǐ-perlen å bli sett i all sin glans. Men for den uvitende eller onde er qì som sølevann. – Dyr har ifølge Zhu Qi egentlig også en dygdig natur, men deres qì er som tykk søle.
Zhu Xi tolket denne erkjennelsen inn i noen av de konfucianske klassikere. Han fremholder at Mesteren selv, vismannen Konfucius, erkjente lǐ helt klart, både lǐ i verden, i tingene, i samfunnet og i seg selv, og som handlet deretter. I virkeligheten var Zhu Xis lære om lǐ/qì en nyskapning; i konfucianismens første 1 300 år var det få om noen metafysiske ansatser om tingenes indre natur (selv om man hadde utviklet lærer om menneskets iboende godhet eller ondskap). Konfucius avgrenset seg selv mye godt til å fokusere på personlig adferd, mellommenneskelige relasjoner og samfunnet i stort.
Zhu Xi lærte at samfunnet har sin egen lǐ, og samfunnslederne trenger å forstå den for å kunne være gode herskere. Av den grunn bør herskerrollen være forbeholdt de vise. Hvordan en hersker tilegner seg kunnskap av lǐ, er det grunnleggende skillemerke mellom to hovedretninger innen neokonfucianismen. Zhu Xi betraktes som grunnlegger av den rasjonalistiske skole (lǐxue), hvoretter det er ved menneskets eget resonnement, ved dets analyser og observasjoner, at det erkjenner lǐ. Men noen århundrer, under Ming-dynastiet, oppstod det en annen retning, den idealistiske skole (lǐxiǎng?). Dens ledende eksponent var filosofen Wang Yangming (1472–1529), og han promoverte begrepet Det universelle sinn. Det var ikke i observasjoner eller resonnementer at mennesket ble oppyst om lǐs sanne vesen; det skjedde ved intuitiv erkjennelse eller spontane inngivelser. Innvirkningen fra buddhismen, og særlig fra Chan-buddhismen, er her påtakelig. Selv om også Zhu Xi var influert av buddhismen, overtok han ikke så mange impulser derfra som Wang Yangming.
Den buddhistiske innflytelse ble i øvrig fornektet av neokonfucianerne. Vel betjente de seg fra buddhistisk tankegods, men de mente å finne de tankene i den gamle konfucianisme og i de klassiske verker. Neokonfucianismen var i sine ytringer sterkt negativ til buddhismen.
Dag Eilivsson
Dag Eilivsson var en norsk høvding på Bratsberg i Gjerpen rundt 1100. Han var gift med Ragnhild, datter at Skofte Ogmundsson. Dag var en av lendmennene til kong Magnus Berrføtt.
Sammen med sine menn fra Grenland, var Dag med Magnus Berrføtt på hærtoget til Vesterøyene i 1102–1103. Da kongen ble drept, var Dag blant de siste som forlot ham. Det blir også antatt at Dag var med Magnus' sønn Sigurd Jorsalfare på Jorsalferden i 1108–1111.
Da Dag kom tilbake til Bratsberg etter ferdene, lot han bygge kryptkirken på Kapitelberget. Han grunnla også Gimsøy kloster, hvor hans datter Baugeid var den første abbedissen. Sønnen til Dag, Gregorius Dagsson, ble senere en av Norges mektigste lendmenn under kong Inge Krokrygg.
Koreansk hund
Koreansk hund (noo-rung-yee eller nureongi og hwangu) er en mellomstor spisshundlignende pariahund med opprinnelse i Korea, der omkring en fjerdepart av befolkningen tradisjonelt spiser hundekjøtt. I tillegg til å være den mest populære mathunden i Korea, brukes denne hunden også som både som jakthund og vakthund i hjemlandet. Koreansk hund minner mye om koreansk jindo, men den er noe større og kraftigere og skal dessuten ha hjørnetenner som heller svakt innover i munnhulen.
Koreanske kynologer hevder at koreansk hund og koreansk jindo er nære slektninger. Mange regner derfor med at den kan ha utviklet seg fra en felles progenitor. Man antar derfor at den er svært gammel av opprinnelse. Til tross for at den gjerne lever i en pariatilværelse, holder rasen seg homogen. Den blir imidlertid ikke akseptert som egen hunderase av de store internasjonale kennelklubbene.
Nilsen & Aalberg
Nilsen & Aalberg er en norsk musikk- og showduo som ble dannet sommeren 2002 av Leif Terje Nilsen og Daniel Aalberg. Duoen var best kjent for sine show og fremføring av coverlåter som noen i publikum hadde et spesielt forhold til. I 2007 deltok duoen i NRK-programmet Lyden av lørdag, og i 2009 ga de ut sitt debutalbum Call Me a Dreamer. Duoen samarbeidet med Stargate, Sissel Kyrkjebø, Åge Aleksandersen, Jeanette Olsson og Frode Viken. Duoen deltok også i en episode av TV-programmet Beat for beat. Duoen var aktiv frem til 2016.
Aalberg og Nilsen har deltatt i blant annet radioprogrammet Lyden av lørdag og TV-programmene Beat for Beat og All Together Now.
Chickenfoot
Chickenfoot er en amerikansk hardrock-supergruppe etablert i 2008.
Safe in Jail
Safe in Jail er en amerikansk stumfilm fra 1913 regissert av Mack Sennett.
Vallée de Joux
Vallée de Joux er en dal i Jurafjellene som hovedsakelig ligger i kantonen Vaud i Sveits. Den strekker seg videre inn i Frankrike (departementet Jura). Dalen ligger ca. 1 000 meter over havet, omtrent 50 km nord for Genève og nordvest for Lausanne. Det ligger tre innsjøer i den sveitsiske delen av dalen: Lac de Joux, Lac Brenet og Lac Ter.
Dalen rommer ti landsbyer, blant annet Le Sentier, Le Brassus og Le Pont, og tre kommuner; Le Chenit, Le Lieu og L'Abbaye. Sammen danner disse distriktet La Vallée.
Russisk tegnspråk
Russisk tegnspråk (russisk ) er det tegnspråket som brukes av døve i Russland. Som andre tegnspråk har russisk tegnspråk en egen grammatikk som er uavhengig av talespråket som brukes i samme område (her russisk). Språket skal være i slekt med østerriksk tegnspråk og fransk tegnspråk.
Liste over stortingsrepresentanter 1889–1891
Liste over alle stortingsrepresentanter i perioden 1889 til 1891. Listen omfatter alle som ble valgt ved stortingsvalget 1888. Det var totalt 114 representanter, fordelt med 52 til Høyre, 38 til Venstre og 24 til Det Moderate Venstre.
Perioden omfatter det 38., 39. og 40. ordentlige Storting 1889, 1890 og 1891. Det 38. Storting var samlet 1. februar 1889–3. juli 1889, det 39. 1. februar 1890–9. juli 1890 og det 40. var samlet 2. februar 1891–8. juli 1891.
Clinton County (Indiana)
Clinton County er et fylke i den amerikanske delstaten Indiana.
Elisenberg
[[Fil:Elisenbergveien 20090208.jpg|thumb|Elisenbergveien.
Påbegynt inngang til Elisenberg stasjon er rett bak vinmonopolskiltet på høyre side]] Elisenberg er et nabolag i bydel Frogner i Oslo. Elisenberg nevnes ikke som et eget strøk, men kan defineres til området hvor Elisenbergveien strekker seg fra Nobels gate til Frognerveien, i strøket Frogner.
Convair F-106 Delta Dart
Convair F-106A Delta Dart var et amerikansk avskjæringsjagerfly fra Convair utviklet for det amerikanske luftforsvaret (USAF) på midten av 1950-tallet. Flyet ble konstruert som den «ypperste avskjæringsjageren», og er den siste dedikerte avskjæringsjageren i USA til dags dato. Flyet var i tjeneste i forskjellige avdelinger helt til 1988.
Historie og utvikling
F-106 dukket opp etter USAFs «ultimate avskjæringsjager-program» midt på 1950-tallet. F-102 Delta Dagger var egentlig tiltenkt denne rollen, men dets vanskelige utvikling gjorde at F-102A bare tjenestegjorde som en midlertidig flytype inntil det endelige designet av den nye modellen F-102B. Det amerikanske luftforsvaret bestilte 1 000 F-102B i november 1955. Den nye modellen viste seg å være et totalt nytt design og fikk derfor 17. juni 1956 den nye benevnelsen F-106. De første testflyvningene som begynte på slutten av 1956 og begynnelsen av 1957 var en skuffelse, med ytelse langt under forventet. USAF var nære å ta en avgjørelse om å avslutte programmet, men la likevel inn en ordre på 350 F-106, mot de tiltenkte 1 000. Etter noen små justeringer i designet ble F-106A og F-106B (toseters treningsversjon) levert til 15 jagerflyskvadroner fra oktober 1959.
I desember 1959 satte Major Joseph W. Rogers verdensrekord med 2 455 km/t mens han fløy en Delta Dart på 40 500 fot, eller 12 300 m.
F-106 var utstyrt med Hughes MA-1 integrerte ildledningssystem, som var tilkoblet et halvautomatisk bakkekontrollnettverk, noe som gjorde det mulig å styre flyet fra mannskap på bakken. Det var bevæpnet med fire Hughes AIM-4 Falcon luft-til-luft missiler, som var plassert i interne våpenrom under flykroppen, sammen med en enkelt AIR-2 kjernefysisk rakett, som var ment for å skytes mot fiendtlige bombeflyformasjoner. MA-1 systemet viste seg å være ekstremt besværlig og ble oppgradert mer enn 60 ganger i løpet av tjenestetiden.
Flyet tjenestegjorde for det amerikanske flyvåpenet i USA, Alaska, Island og Canada. Det hadde også korte perioder i Tyskland og Sør-Korea. Selv om det ble overveiet brukt i Vietnamkrigen så ble det ikke satt inn i strid, og det ble heller ikke eksportert til andre land. Flytypen var veldig populær blant egne piloter etter at barndomssykdommene ble fjernet, og hadde eksepsjonell ytelse. Testing med luft-til-luftkamper viste at Delta Dart hadde merkbar lik ytelse som F-4 Phantom II i luftkamp, med samme høydeytelser og overlegen akselerasjon, selv om piloter er enige om at Phantom hadde bedre radar og bevæpning.
F-106 ble oppgradert progressivt i tjeneste, med forbedret elektronikk – et infrarødt søke- og sporesystem, bedre instrumenter og nye elementer, slik som utstyr til påfyll av drivstoff i luften og krok for nødlandinger. Noen F-106A ble oppgradert i Prosjekt Skarpskytter i 1972, og ble påmontert et nytt cockpitvindu uten metallbåndene på toppen, noe som utvidet pilotens synsfelt betraktelig. De fikk også et optisk våpensikte og mulighet for en enkel 20 mm M61 Vulcan-gatlingkanon, med 650 runder ammunisjon plassert i det interne våpenrommet, som erstatning for AIR-2.
Flytypen F-15 begynte å erstatte F-106 i 1972 og flere av disse ble overført til enheter i nasjonalgarden hvor de ble værende til de ble utfaset i 1988. Flere F-106 ble konvertert til droner i 1986 under benevnelsen QF-106A, og ble brukt som målskiver. De siste flyene ble ødelagt i januar 1998, mens NASA sikret noen til testbruk. F-106s offisielle populære navn, «Delta Dart», ble aldri brukt i vanlig dagligtale, men fikk i stedet kallenavnet «Six».
Spesifikasjoner
* Gjelder for hovedmodellen F-106A
Clay County (Indiana)
Clay County er et fylke i den amerikanske delstaten Indiana.
Fylket har et totalt areal på 933 km² hvorav 7,1 km² er vann og ved folketellingen i 2010 hadde det 26,890 innbyggere. Fylkesete er Brazil som også er største by i fylket.
Historie
Clay County ble dannet 12. februar 1825 av deler av Owen County, Putnam County, Sullivan County og Vigo County. Fylket har fått sitt navn etter Henry Clay en berømt amerikansk statsmann før borgerkrigen.
Potone
Potone (gresk: Πωτώνη, Pōtónē eller Ποτώνη, Potónē; født før 427 f.Kr) var datter av Ariston og Periktione og søster av Platon.
Ariston og Periktione fikk også sønnene Adeimantos og Glaukon.
Potone giftet seg med Eurymedon fra Myrrhinous og ble rundt 410/407 f.Kr. mor til sønnen Speusippos. I 348/347 f. Kr. ble Speusippos Platons etterfølger som skolark ved Platons akademi.
Peter Angelsen
Peter Jon Angelsen (født 6. februar 1935 i Vestvågøy i Nordland) er en norsk fisker, reder og politiker (Sp).
Han var medlem av kommunestyret i Vestvågøy 1973-1981 og ble innvalgt på Stortinget fra Nordland i 1981 og satt i fire perioder til 1997. Fra oktober 1997 til januar 2000 var han fiskeriminister i Bondeviks første regjering.
Brannfjell skole
Brannfjell skole er en 8–10-skole (ungdomsskole) ved den sørlige utkanten av Ekebergsletta, med adresse Ekebergveien 111. Dette er på den tidligere marka til Store Ekeberg gård. Skolen ble bygget som ungdomsskole i forbindelse med overgangen til 9-årig grunnskole i Oslo, og sto ferdig i 1972. Skolen tar primært inn elever fra barneskolene Ekeberg, Bekkelaget og Nedre Bekkelaget. Inntaksområdet strekker seg fra Malmøya i sørvest til Ryenbergveien og Baglerfaret i nordøst, og omfatter også en liten del av Gamle Oslo.
Nærmeste nabo til skolen er KFUM-hallen, som brukes av skolen til gymsal. Før KFUM-hallen ble bygget ble Ekeberghallen benyttet som gymsal.
Skolen har bibliotek som er heltidsbemannet med faglært bibliotekar. Vegg-i-vegg med bygget har skolen et hus som brukes til musikkundervisning, med instrumenter og 6 øvingsrom.
Cindy McCain
Cindy Lou Hensley McCain (født 20. mai 1954 i Phoenix i Arizona) er en amerikansk forretningskvinne. Hun var gift med den amerikanske senatoren av Arizona, John McCain, fra 1980 frem til hans død i 2018. Hun er styreleder i Hensley & Co., et firma som driver med partihandel i ølbransjen. Hun er også delaktig i en rekke veldedige organisasjoner.
Panagiota Andreou
Panagiota Andreou (gresk: Παναγιώτα Ανδρέου; født 10. november 1995) er en kypriotisk skytter som konkurrerer i hagleskyting. Hun representerte landet sitt under Sommer-OL 2012 i London, der hun ble nummer 16 i skeet. Også hennes far Antonis Andreou deltok i lekene.
The Scarlet Letter (1913)
The Scarlet Letter er en amerikansk stumfilm fra 1913 regissert av David Miles.
Bogstad skole
Bogstad skole er en barneskole som ligger på Bogstad i Oslo, like ved Bogstadvannet. Skolen ble innviet i 2005 etter lang tids prosjektering, og ble Norges første OPS-skole. Oslo kommune leier bygget av Veidekke i 25 år før det overtas av kommunen. Bogstad skole er en såkalt baseskole med om lag 400 elever fra 1-7. trinn. Aldersblandingen ble opphevet høsten 2011.
Lorne Greene
Lyon Himan Green, bedre kjent under sitt kunstnernavn Lorne Greene, (født 12. februar 1915 i Ottawa i Ontario, død 11. september 1987 i Santa Monica i California) var en kanadisk skuespiller og musiker.
LaPorte County
LaPorte County er et fylke i den amerikanske delstaten Indiana.
Marek Janowski
Marek Janowski (født 18. februar 1939 i Warszawa) er en tysk dirigent. Han er fra 2002 kunstnerisk leder for Rundfunk-Sinfonieorchester Berlin. Fra 2005 til 2012 var han også leder av Orchestre de la Suisse Romande i Genève. Janowski er gjestedirigent for Pittsburgh Symphony Orchestra.
Knuth
Knuth er en adelsslekt fra Mecklenburg, som kom til Danmark på 1600-tallet med brødrene Adam Levin Knuth (1648–1699) og Eggert Christoffer Knuth (1643–1697). Adam Levin var pasje hos Christian V av Danmark og Norge. Eggert Christoffer arvet og kjøpte flere gods på Lolland, som i 1714 ble til grevskapet Knuthenborg. Med opprettelsen av grevskapet ble slekten danske lensgrever, slik at hovedmannen var lensgreve og yngre mannlige medlemmer baroner. Døtrene til grevene hadde tittelen komtesse.
Værelse
Et værelse (av være, egentlig «der en er» ), også kalt rom, er en adskilt del av en bygning. Værelset er gjerne adskilt fra det øvrige arealet i bygningen (eventuelt i etasjen), eller fra andre værelser, med vegger og dører.
Et værelse er gjerne kategorisert ut fra formål. Eksempler er soveværelse, badeværelse, barneværelse, spiseværelse og hotellværelse.
VM i Ironman 70.3 2014
VM i Ironman 70.3 2014 (verdensmesterskapet i Ironman 70.3) ble arrangert i Mont-Tremblant i Canada i 2014.
Ironman 70.3 er en halv Ironman, altså 1.9 km svømming, 90 km sykling og 21.1 km løping.
Gaiziņkalns
Gaiziņkalns er Latvias høyeste punkt, 311,6 moh. Fjellet ligger mellom tettstedene Ergli og Madona, øst i Latvia. På toppen av fjellet står et uferdig og forfallent utsiktstårn. På den ene siden av fjellet er en alpinbakke.
Davidson Don Tengo Jabavu
Davidson Don Tengo Jabavu (født 20. oktober 1885 i King William's Town i Kappkolonien, død 3. august 1959 i East London) var en sørafrikansk professor, filolog og politisk aktivist. Han var av xhosa-folket.
Zoe Smith
Zoe Smith (født 26. april 1994) er en britisk vektløfter som konkurrerer i -58 kg. Hun representerte landet sitt under Sommer-OL 2012 i London, der hun kom på 12.-plass.
Davidson Don Tengo Jabavu
Biografi
Jabavu, var sønn av redaktøren John Tengo Jabavu, og ble født i King William's Town i Kappkolonien.
Zoe Smith
Under Sommer-OL 2020 i Tokyo som ble arrangert i 2021, ble hun nummer 8.
Fylkesvei 982 (andre betydninger)
I Norge finnes fylkesvei 982 i de følgende fylkene:
Fylkesvei 985
I Norge finnes fylkesvei 985 i de følgende fylkene:
Odd Mæhlum
Odd Mæhlum (født 8. oktober 1921 i Hamar, død 5. juli 2011) var en norsk friidrettsutøver, som konkurrerte i spydkast som representant for Hamar Idrettslag.
Mæhlum deltok under Sommer-OL 1948 i London, hvor han til slutt endte på en femteplass i finalen etter et kast på 65,32 meter. Han deltok også under EM i friidrett 1946 i Oslo, hvor han endte på en fjerdeplass med et kast på 66,37 meter. Mæhlum ble norgesmester i spyd i perioden 1946 til 1949.
Hans besterekord i spydkast var på 69,08 meter (gammel spesifikasjon) og ble satt i september 1947 i Vikersund.
Chemtrails
Chemtrails (engelsk for «kjemikaliespor») er en konspirasjonsteori der tilhengerne påstår at kondensstriper fra jetfly er chemtrails som inneholder farlige kjemiske eller biologiske stoffer og som ulike myndigheter bevisst sprøyter over himmelen av årsaker som blir holdt hemmelig for offentligheten. Teorien oppstod i USA på slutten av 1990-årene.
Spekulasjoner
Spekulasjonene om «kjemikaliespor» fra visse fly, og at en hemmelig sammensvergelse ligger bak, kom etter at USAs luftforsvar United States Air Force i 1996 utga en rapport om hvordan en kunne lage skyer ved bruk av kjemiske stoffer, for eksempel sluppet ut fra fly.
Konspirasjonsteoretikere har siden hevdet at synlige spor etter flytrafikk har ført til pustebesvær og andre helseplager. De har også foreslått mulige grunner for den angivelig hemmelige sprayingen med kjemikalier; styresmaktene kan ønske å manipulere været og bedrive geoengineering («klimatukling»), påvirke den mentale tilstanden og dermed atferden hos innbyggerne, kontrollere befolkningsveksten eller prøve ut eller drive biologisk eller kjemisk krigføring.
Det er en rekke nettsteder som omtaler chemtrails, observerer flyaktivitet og legger ut egne fotografier av mistenkelige kondensstriper. Ifølge disse kan sporene på himmelen danne nøyaktige rutemønstre såvel som tilfeldige striper.
Forestillingen om at en uvitende befolkning utsettes for farlige utslipp fra fly har spredt seg over store deler av verden, også til grupper og enkeltpersoner i Norge. Offentlige kontorer har flere steder mottatt forespørsler fra engstelige som krever en forklaring på aktiviteten og fenomenet.
Forklaringer
Vitenskapsmiljøer og myndigheter har gjentatte ganger forklart at flystripene på himmelen er kondensasjonsspor, på engelsk kalt contrails, med normale avsetninger fra jetmotorer.
Utslippene av aerosoler (finfordelte partikler i luft eller annen gass) fra fly består i hovedsak av vanndamp. Denne dampen blir synlig når vannpartiklene fryser til iskrystaller og danner kunstige skyer i den kalde lufta høyt til værs.
Kritikerne av konspirasjonsteorien understreker også at omfattende utslipp ville ha vært umulig å holde skjult for allmenheten i et åpent samfunn: sannheten om aktiviteten ville ha blitt avslørt blant alle dem som måtte til for å planlegge og gjennomføre sprayingen, enten opplysningene hadde kommet som detaljer om produksjon av stoffer og utstyr, om organisering og logistikk, overvåking av effekter og så videre.
Songjiang (provins)
Sōngjiāng (松江) eller Sungkiang er en tidligere provins i det nordøstre Kina. Den er en av de ni provnser som ble konstruert av Republikken Kina i Mandsjuria etter annen Verdenskrig. Ettersom nasjonalistregjeringen aldri fikk full kontroll over området og kommunistregjeringen hadde andre forestillnger, har denne provinsen i virkeligheten kun eksistert på kartet.
I 1954 ble Songjiang del av provinsen Heilongjiang.